// இது மிகவும் அவசரம்// //தனி கவனம்//

வேலூர் மாவட்ட முதன்மைக்கல்வி அலுவலரின் செயல்முறைகள்

ந.க.எண்.2599/ஆ1/2021, நாள் 23.08.2021

- - -

|  |  |
| --- | --- |
| பொருள் : | பள்ளிக்கல்வி - கொரோனா தொற்றுநோய் பரவல் தடுப்பிற்கான கட்டுப்பாடுகள் நீக்கப்பட்டு 01.09.2021 முதல் பள்ளிகள் 9ம் வகுப்பு முதல் 12ம் வகுப்பு வரை திறக்கப்படுவதால் - பள்ளி வளாகம், வகுப்பறைகள் தூய்மைப்படுத்தி - அறிக்கை அனுப்ப கோருதல் - சார்பு. |
| பார்வை : | வேலூர் மாவட்ட ஆட்சித்தலைவர் (மற்றும்) நிர்வாகவியல் நடுவர் அவர்களின் செயல்முறைகள் ந.க.எண்.சி3/80/2020, நாள் 23.08.2021 |

- - -

 தமிழாகத்தில் கொரோனா தொற்றுநோய் பரவல் தடுப்பிற்கான கட்டுப்பாடுகள் நீக்கப்பட்டு, 01.09.2021 முதல் பள்ளிகள் 9ம் வகுப்பு முதல் 12ம் வகுப்புவரை கற்பித்தல் பணி மேற்கொள்ள அரசு செய்தி வெளியிட்டுள்ளது.

 இதன் அடிப்படையில், வேலூர் மாவட்ட ஆட்சித் தலைவர் அவர்கள், பள்ளி கட்டிடம், வளாகம், வகுப்பறைகளை அரசு வழிகாட்டு நெறிமுறைகளின்படி, தூய்மை செய்து அறிக்கை சமர்ப்பிக்க பார்வையில் காணும் கடிதத்தில் தெரிவிக்கப்பட்டுள்ளது.

 எனவே, வேலூர் வருவாய் மாவட்டத்தில்செயல்படும், அனைத்துவகையான உயர்/ மேல்நிலைப்பள்ளி தலைமையாசிரியர்ள், தமது பள்ளிகள் செயல்படும் வட்டாரத்திற்கு உட்பட்ட, மாநகராட்சி/ நகராட்சி/ ஊராட்சி நல அலுவலர், வட்டார அலுவலர், சுகாதார அலுவலர்களை தொடர்பு கொண்டு, பள்ளி வளாகம், கட்டிடங்கள், வகுப்பறைகள் சத்துணவுக் கூடங்களை 100% கிருமி நாசினி கொண்டு சுத்தம் செய்யுமாறும், இதில் எவ்வித சுகாதார கேடும் ஏற்படா வண்ணம் செயல்பட்டு, தூய்மைபடுத்தப்பட்டு, பள்ளி வகுப்பறைகள், வளாகம், கட்டிடங்களை புகைப்படம் எடுத்து அறிக்கையாக 25.08.2021க்குள் அனுப்புமாறு, அனைத்துவகையான தலைமையாசிரியர்கள் கேட்டுக்கொள்ளப் படுகிறார்கள். இது மிகவும் அவசரம் என்பதால் தனி கவனம் செலுத்தி பணியினை மேற்கொள்ளும்படி அனைத்து அரசு/ நகரவை/ஆதிதிராவிட நல/ நிதியுதவி/மெட்ரிக் பள்ளி தலைமையாசிரியர்கள்/ தாளாளர்கள்/ முதல்வர்கள் கேட்டுக்கொள்ளப்படுகிறார்கள்.

 முதன்மைக்கல்வி அலுவலர்,

 வேலூர்.

பெறுநர்

தலைமையாசிரியர்கள்/தாளாளர்கள்/முதல்வர்கள்,

அரசு/ஆதிதிராவிடநல/நகரவை/நிதியுதவி/ மெட்ரிக்

பள்ளிகள், வேலூர் மாவட்டம்.

பெறுநர்

நகல்

1. வேலூர் மாவட்டக் கல்வி அலுவலருக்கு,

தகவலுக்காகவும் தொடர் நடவடிக்கை மேற்கொள்ளவும் அனுப்பப்படுகிறது.

1. அலுவலக கோப்பிற்கு